smcproject/ml-wiki-sentences huggingface dataset:
തന്റെ ശക്തമായ നിലപാടുകളിൽ ബ്ലെയ്ക്ക് പുലർത്തിയ സ്ഥിരതയെ പരാമർശിക്കുന്ന നോർത്രോപ്പ് ഫ്രൈ, "50 വയസ്സുള്ളപ്പോൾ ജോഷ്വാ റെയ്നോൾഡ്സിനെക്കുറിച്ചെഴുതിയ കുറിപ്പുകൾ വളരെ ചെറുപ്പത്തിൽ ജോൺ ലോക്കിനെയും ഫ്രാൻസിസ് ബേക്കണേയും കുറിച്ചെഴുതിയവയെപ്പോലെ തന്നെയായിരുന്നു" എന്ന ബ്ലെയ്ക്കിന്റെ തന്നെ നിരീക്ഷണം ഏടുത്തുകാട്ടുന്നു.
ബ്ലെയ്ക്കിന്റെ സൃഷ്ടികളിൽ,ശൈലികളും കവിതകളിലെ വരികളും പോലും നാല്പതിലേറെ വർഷം കഴിഞ്ഞും അതേപടി പുനരവതരിക്കുന്നതുകാണാം.
ശരിയെന്നു താൻ കരുതിയ ആദർശങ്ങളിലുള്ള സ്ഥിരത തന്നെ ബ്ലെയ്ക്കിന്റെ മുഖ്യ ആദർശങ്ങളിലൊന്നായിരുന്നു....
പരസ്പരവിരുദ്ധമായ നിലപാടുകളെ അവജ്ഞാപൂർവം വിമർശിച്ച അദ്ദേഹത്തിന്റെ മുഖ്യതാത്പര്യമായിരുന്നു അഭിപ്രായസ്ഥിരത.
മതവീക്ഷണം ബ്ലെയ്ക്കിന്റെ പുരാതനൻ (Ancient of Days).
ബൈബിളിലെ ദാനിയേലിന്റെ പുസ്തകം ഏഴാം അദ്ധ്യായത്തെ പിന്തുടർന്നാണിത്.
വ്യവസ്ഥാപിതമതങ്ങളെ ബ്ലെയ്ക്ക് ദാക്ഷിണ്യമില്ലാതെ ആക്രമിച്ചെങ്കിലും അവയുടെ തിരസ്കാരം മതത്തിന്റെ തന്നെ തിരസ്കാരമായിരുന്നില്ല.
മതയാഥാസ്ഥിതികതയോടുള്ള ബ്ലെയ്ക്കിന്റെ നിലപാട്, ബൈബിളിലെ പ്രവചനങ്ങളെ അനുകരിച്ചെഴുതിയ സ്വർഗ്ഗനരകങ്ങളുടെ വിവാഹം എന്ന രചനയിൽ പ്രകടമാണ്.
അതിൽ അദ്ദേഹം, നരകച്ചൊല്ലുകളുടെ(Proverbs of Hell) ഒരു പട്ടിക അവതരിപ്പിക്കുന്നുണ്ട്.
അവയിൽ ചിലത് ഇവയാണ്: കാരാഗൃഹങ്ങൾക്ക് നിയമം പണിക്കല്ല്; വേശ്യാലയങ്ങൾക്ക് മതവും.
പുഴു ഇലകളിൽ സുന്ദരമായതിനെ മുട്ടയിടാൻ തെരഞ്ഞെടുക്കുന്നതുപോലെ, പുരോഹിതൻ സുഖങ്ങളിൽ സുന്ദരമായതിനെ ശാപത്തിന്റെ ലക്‌ഷ്യമാക്കുന്നു.
നിത്യതയുടെ സുവിശേഷം , എന്ന രചനയിൽ ബ്ലെയ്ക്ക് യേശുവിനെ തത്ത്വചിന്തകനോ, പരമ്പരാഗരീതിയിലുള്ള രക്ഷാപുരുഷനോ ആയി ചിത്രീകരിക്കന്നില്ല.
അതിലെ യേശു, സിദ്ധാന്തങ്ങൾക്കും, യുക്തിക്കും, സദാചാരനിയമങ്ങൾക്കുംപോലും ഉപരിനിൽക്കുന്ന ഒരു സർഗ്ഗധനനാണ്: അവൻ അന്തിക്രിസ്തുവോ, ഇഴയുന്ന യേശുവോ ആയിരുന്നെങ്കിൽ, നമ്മുടെ പ്രീതിനേടാനായി എന്തും ചെയ്യുമായിരുന്നു: സിനഗോഗുകളിൽ ഒളിസന്ദർശനം നടത്തുമായിരുന്നു, മൂപ്പന്മാരോടും പുരോഹിതന്മാരോടും നായ്ക്കളോടെന്നെപോലെ പെരുമാറുമായിരുന്നില്ല, ആട്ടിൻകുട്ടിയുടെയോ കഴുതയുടെയോ സൗമ്യതയോടെ, കയഫാസിന് കീഴ്‌വഴങ്ങുമായിരുന്നു.
മനുഷ്യൻ സ്വയം താഴ്ത്തണമെന്ന് ദൈവം ആവശ്യപ്പെടുന്നില്ല.
ദൈവികതയുമായി മനുഷ്യവംശത്തിനുള്ള ഒരുമയുടേയും ജീവബന്ധത്തിന്റേയും പ്രതീകമായിരുന്നു യേശു ബ്ലെയ്ക്കിന്: "എല്ലാവർക്കും ആദിയിൽ ഒരു ഭാഷയും മതവും ആയിരുന്നു: യേശുവിന്റെ മതം, നിത്യതയുടെ സുവിശേഷം അതായിരുന്നു. പൗരാണികത പ്രഘോഷിക്കുന്നത് യേശുവിന്റെ സുവിശേഷമാണ്."
ബ്ലെയ്ക്ക് സ്വന്തം മിത്തോളജി മെനഞ്ഞുണ്ടാക്കി.
അദ്ദേഹത്തിന്റെ പ്രവചനഗ്രന്ഥങ്ങളിലാണ് അത് മുഖ്യമായും കാണപ്പെടുന്നത്.
ഊറിസൻ, എനിത്താർമൺ, ബ്രോമിയൻ, ലൂവാ തുടങ്ങിയവർ ആ ലോകത്തിലെ കഥാപാത്രങ്ങളാണ്.
ബൈബിളിനേയും ഗ്രീക്ക് പുരാണങ്ങളേയുമാണ് അത് മുഖ്യമായും ആശ്രയിക്കുന്നത്.
നിത്യതയുടെ സുവിശേഷത്തെക്കുറിച്ചുള്ള അദ്ദേഹത്തിന്റെ ആശയങ്ങൾക്ക് ഈ സങ്കല്പലോകത്തിന്റെ അകമ്പടിയുണ്ട്.
എനിക്ക് ഒരു വ്യവസ്ഥിതി സൃഷ്ടിക്കാതെ വയ്യ, അല്ലെങ്കിൽ മറ്റൊരാളുടെ വ്യവസ്ഥിതി എന്നെ അടിമയാക്കും.
ഞാൻ യുക്തിവാദമോ താരതമ്യമോ നടത്തുകയില്ല; സൃഷ്ടിയാണ് എന്റെ ധർമ്മം.
ബ്ലെയ്ക്കിന്റെ യെരുശലേം എന്ന രചനയിൽ ലോസിന്റെ പ്രഖ്യാപനം.
യാഥാസ്ഥിതിക ക്രിസ്തുമതത്തിനെതിരായുള്ള ബ്ലെയ്ക്കിന്റെ ഏറ്റവും വലിയ വിമർശനം അത് മനുഷ്യരുടെ സ്വാഭാവികാഭിലാഷങ്ങളെ അടിച്ചമർത്തുകയും ലൗകികസന്തോഷങ്ങളെ നിരുത്സാഹപ്പെടുത്തുകയും ചെയ്യുന്നു എന്നതായിരുന്നു.
അന്ത്യവിധി ദർശനം എന്ന രചനയിൽ ബ്ലെയ്ക്ക് ഇങ്ങനെ പറയുന്നു: “ മനുഷ്യർക്ക് സ്വർഗ്ഗത്തിൽ പ്രവേശനം ലഭിക്കുന്നത് അഭിലാഷങ്ങളെ അടിച്ചമർത്തുമ്പോഴോ അഭിലാഷങ്ങൾ ഇല്ലാതിരിക്കുമ്പോഴോ അല്ല, ബോധത്തെ വികസിപ്പിക്കുമ്പോഴാണ്. സ്വർഗ്ഗത്തിലെ സൗഭാഗ്യങ്ങൾ അഭിലാഷങ്ങളുടെ നിഷേധമല്ല, എല്ലാ അഭിലാഷങ്ങളും സ്വതന്ത്രമായി പ്രതാപത്തോടെ പ്രകടമാകുന്ന ബുദ്ധിയുടെ സത്യങ്ങളാണ്. ”
സ്വർഗ്ഗനരകങ്ങളുടെ വിവാഹത്തിൽ മതത്തെക്കുറിച്ചുള്ള ഈ നിരീക്ഷണങ്ങൾ ശ്രദ്ധേയമാണ്: “ എല്ലാ വേദഗ്രന്ഥങ്ങളും വിശുദ്ധനിയമങ്ങളും താഴെപ്പറയുന്ന അബദ്ധങ്ങൾ പ്രചരിപ്പിച്ചു.
മനുഷ്യന്റെ സത്ത ശരീരം ആത്മാവ് എന്നീ ദ്വയങ്ങൾ ചേർന്നതാണ്.
ഊർജ്ജമായ തിന്മ ശരീരത്തിൽ നിന്നുമാത്രമായും വിവേകമായ നന്മ ആത്മാവിൽ നിന്നു മാത്രമായും ജനിക്കുന്നു.
സ്വന്തം ഊർജ്ജങ്ങളെ പിന്തുടരുന്നതിന് ദൈവം മനുഷ്യനെ നിത്യതയോളം പീഡിപ്പിക്കും.
ഇവയ്ക്ക് വിപരീതമായി താഴെപ്പറയുന്നവ സത്യമാണെന്നും ബ്ലെയ്ക്ക് കരുതി.
ആത്മാവിൽ നിന്ന് ഭിന്നമായി മനുഷ്യന് ശരീരമില്ല.
ശരീരമെന്നത് ഈ യുഗത്തിൽ ആത്മാവിന്റെ മുഖ്യകവാടങ്ങളായ പഞ്ചേന്ദ്രിയങ്ങൾക്ക് ഗ്രഹിക്കാനാവുന്ന ആത്മാവിന്റെ തന്നെ അംശമാണ്.
ഊർജ്ജം മാത്രമാണ് ജീവൻ.
അത് ശരീരത്തിൽ നിന്നാണ്.
വിവേകം ഊർജ്ജത്തിന്റെ ബാഹ്യപരിധിയാണ്.
ഊർജ്ജം നിത്യാനന്ദമാണ്.
” ആബേലിന്റെ ശരീരം ആദവും ഹവ്വയും കണ്ടെത്തുന്നു.
, c. 1825.
തടിയിൽ ജലവർണ്ണത്തിൽ തീർത്തത്.
ആത്മാവിൽ നിന്ന് വ്യത്യസ്തമായ അത്മാവിന്റെ നിയന്ത്രണത്തിനു വഴങ്ങേണ്ട ഒരു ശരീരം എന്ന സങ്കൽപം ബ്ലേയ്ക്കിനു സ്വീകാര്യമായില്ല.
ശരീരത്തെ പഞ്ചേന്ദ്രിയങ്ങൾക്കു തിരിച്ചറിയാനാകുന്ന ആത്മാവിന്റെ തന്നെ അംശമായി അദ്ദേഹം കണക്കാക്കി.
അതിനാൽ ശാരീരികാഭിലാഷങ്ങളുടെ നിയന്ത്രണത്തിന് പരമ്പരാഗതമതങ്ങൾ കൊടുക്കുന്ന പ്രാധാന്യം ശരീരാത്മാവുകളുടെ ബന്ധത്തെ തെറ്റായി മനസ്സിലാക്കിയതുകൊണ്ടുണ്ടായ ദ്വൈതചിന്തയിൽ നിന്നു ജനിച്ചതാണെന്ന് ബ്ലെയ്ക്ക് വാദിച്ചു; മറ്റൊരിടത്ത് സാത്താനെ അദ്ദേഹം 'അബദ്ധാവസ്ഥ' എന്നും രക്ഷയുടെ പരിധിക്കുപുറത്തുള്ളവനെന്നും വിശേഷിപ്പിക്കുന്നു.
വേദനയ്ക്ക് ഒഴിവുകഴിവുകൾ കണ്ടെത്തുകയും, തിന്മയുടെ സാന്നിദ്ധ്യം അംഗീകരിക്കുകയും അനീതികൾക്ക് മാപ്പുചോദിക്കുകയും ചെയ്യുന്ന പരമ്പരാഗത ദൈവശാസ്ത്രത്തിന്റെ യുക്തികൗശലത്തെ(sophistry)ബ്ലേയ്ക്ക് എതിർത്തു.
ആത്മത്യാഗത്തെ അദ്ദേഹം ഭയന്നു.
അത്, പ്രത്യേകിച്ചും ലൈഗികതയുടെ കാര്യത്തിൽ, ഒരുതരം മതപീഡനമാണെന്ന് അദ്ദേഹം കരുതി: "വകതിരിവ്, വൃത്തികെട്ട ഒരു വൃദ്ധകന്യകയാണ്. ഷണ്ഡതയാണ് അവളുടെ കാമുകൻ. / കാമിച്ചിട്ട് നിഷ്ക്രിയനായിരിക്കുന്നവൻ, മഹാമാരി ജനിപ്പിക്കുന്നു."
മനുഷ്യരുടെ ആഗ്രഹങ്ങളെ കുടുക്കിവക്കുന്ന കെണിയായി പാപസങ്കല്പത്തെ കണ്ട ( പ്രേമാരാമം ) അദ്ദേഹം, വെളിയിൽ നിന്നടിച്ചേല്പ്പിക്കപ്പെട്ട സദാചാരനിയമത്തെ ഭയന്നുള്ള ആത്മനിയന്ത്രണം, ജീവന്റെ ചൈതന്യത്തിനു വിരുദ്ധമാണെന്നു വാദിച്ചു: വിരക്തി എല്ലാത്തിന്മേലും മണ്ണുവാരിയിടുന്നു; ര‍ക്താഭമായ അംഗങ്ങളിലും ജ്വലിക്കുന്ന രോമങ്ങളിലും എല്ലാം.
സം‌പ്രാപ്തിയിലെത്തിയ കാമം; ഫലവും സൗന്ദര്യവും സൃഷ്ടിക്കുന്നു.
മനുഷ്യവംശത്തിൽ നിന്ന് വ്യതിരിക്തനും ഉപരിയും അവർക്ക് കർതൃസ്ഥാനിയുമായ ഒരു ദൈവം അദ്ദേഹത്തിന്റെ സങ്കല്പത്തിൽ ഇല്ലായിരുന്നു.
; യേശുക്രിസ്തുവിനെക്കുറിച്ചുള്ള ബ്ലെയ്ക്കിന്റെ ഈ വാക്കുകൾ അത് വെളിവാക്കുന്നു: "അവനാണ് ഏകമാത്രദൈവം ... ഞാനും അതുതന്നെ; അതുപോലെ നിങ്ങളും."
സ്വർഗ്ഗനരകങ്ങളുടെ വിവാഹത്തിലെ വാചാലമായ ഒരു പ്രസ്താവം "എല്ലാ ദൈവങ്ങളും തങ്ങളുടെ ഹൃദയത്തിലാണ് വസിക്കുന്നതെന്നത് മനുഷ്യർ മറന്നു" എന്നാണ്.
സ്വാതന്ത്ര്യവും സമത്വവുമുള്ള സമൂഹത്തിലും സ്ത്രീ-പുരുഷതുല്യതയിലുമുള്ള അദ്ദേഹത്തിന്റെ വിശ്വാസവുമായി ഇണങ്ങിപ്പോകുന്ന ആശയമാണിത്.
തെല്ലിന്റെ പുസ്തകം എന്ന കവിതയിൽ, ബ്ലെയ്ക്ക് ജീവന്റെ തന്നെ ആവശ്യകതയെ ചോദ്യം ചെയ്യുന്നു.
ചാപിള്ളയായി ജനിച്ച പുത്രിയുടെ സ്മരണയിൽ എഴുതിയതാണ് ഈ കവിതയെന്ന് കരുതപ്പെടുന്നു.
'ഹോ!
നമ്മുടെ ഈ ജീവിതവസന്തത്തിൽ ജലത്തിലെ താമര വാടുന്നതെന്ത്?
ചിരിച്ചുപൊഴിയാൻ (മാത്രം)ജനിച്ച്, വസന്തത്തിന്റെ കുഞ്ഞുങ്ങൾ മങ്ങുന്നതെന്ത്?
ബ്ലെയ്ക്കും ജ്ഞാനോദയചിന്തയും
ജ്ഞാനോദയചിന്തയുമായി (Enlightenment Philosophy) ബ്ലെയ്ക്കിനുണ്ടായിരുന്ന ബന്ധം അതിസങ്കീർണ്ണമായിരുന്നു.
അദ്ദേഹത്തിന്റെ ദർശനാധിഷ്ഠിത മതവിശ്വാസം, ഐസക്ക് ന്യൂട്ടന്റെ പ്രപഞ്ചവീക്ഷണവുമായി ചേർന്നുപോകുന്നതായിരുന്നില്ല.
ബ്ലെയ്ക്കിന്റെ യെരുശലേം എന്ന കവിതയിലെ ഒരു ഭാഗം ഈ മനോഭാവത്തെ പ്രതിഫലിപ്പിക്കുന്നു: ബ്ലെയ്ക്കിന്റെ 1795-ലെ ന്യൂട്ടൻ ആ ശാസ്ത്രജ്ഞന്റെ ശാസ്ത്രീയഭൗതികവാദത്തിലെ ഏകാത്മകദർശനത്തിനെതിരെയുള്ള വിമർശനം ഉൾക്കൊള്ളുന്നു.
ഇവിടെ ന്യൂട്ടൻ , മിൽട്ടൺ ഏറെ പ്രാധാന്യം കല്പിച്ച ബൈബിളിലെ സുഭാഷിതങ്ങളിലൊന്നിനെ (8:27) അനുസ്മരിപ്പിക്കും വിധം, ഒരു ദൂരമാപിനിയിൽ കണ്ണുറപ്പിച്ച് സ്വന്തം തലയിൽ നിന്ന് പുറപ്പെട്ടുവരുന്നതെന്നു തോന്നിക്കുന്ന ചുരുളിൽ എഴുതുന്നു.
യൂറൊപ്പിലെ വിദ്യാശാലകളിലേക്ക് കണ്ണുതിരിച്ച ഞാൻ, (ജോൺ)ലോക്കിന്റെ നെയ്ത്തുയന്ത്രത്തിൽ, ന്യൂട്ടന്റെ ജലച്ചക്രങ്ങൾ നനച്ച ഇഴകളുടെ സം‌ഹാരപ്പാച്ചിൽ കണ്ടു.
ഓരോ ദേശത്തിനുംമേൽ കനത്ത മടക്കുകളിൽ കരിമ്പുതപ്പ്; ക്രൗര്യം നിറഞ്ഞ ചക്രവേലകൾ: ചക്രത്തിനുപുറത്ത് ചക്രം പേടിപ്പെടുത്തുന്ന പല്ലുകൾ കൊണ്ട് പരസ്പരം ബലം‌പ്രയോഗിച്ച് തിരിക്കുന്നു; ഏദേനിലെപ്പോലെയല്ല: അവിടെ ചക്രത്തിനുള്ളിൽ ചക്രം സ്വാതന്ത്ര്യത്തിൽ, ശാന്തിയിൽ, ഒരുമയിൽ തിരിയുന്നു.
വസ്തുക്കളിന്മേലുള്ള പ്രകാശത്തിന്റെ സ്വാഭാവികപതനം ചിത്രീകരിച്ച ജോഷ്വാ റെയ്നോൾസിന്റെ ചിത്രങ്ങൾ ജഡികനയനങ്ങളുടെ മാത്രം സൃഷ്ടിയാണേന്ന് ബ്ലെയ്ക്ക് വിശ്വസിച്ചു.
റെയ്നോൾസിന്റെ സൗന്ദര്യശാസ്ത്രത്തിന്റെ പിതൃത്വം, തത്ത്വചിന്തകനായ ജോൺ ലോക്കിനും ശാസ്ത്രജ്ഞൻ ഐസക്ക് ന്യൂട്ടണും അവകാശപ്പെട്ടതാണെന്നും അദ്ദേഹം വിശ്വസിച്ചു.
അക്കാലത്തെ ഇംഗ്ലണ്ടിൽ ആയിരക്കണക്കിന് ചെറുബിന്ദുക്കൾ ചേർന്ന് ചിത്രത്തിന്റെ അനുഭൂതിയുണ്ടാക്കിയ മെസ്സോട്ടിന്റുകളുടെ മുദ്രണവിദ്യ ഏറെ ജനപ്രീതി നേടിയിരുന്നു.
ഇതിനും പ്രകാശത്തെ സംബന്ധിച്ച ന്യൂട്ടന്റെ കണികാസിദ്ധാന്തത്തിനും ഇടയിൽ ബ്ലെയ്ക്ക് സമാനതകൾ കണ്ടു.
അതിനാൽ ഈ സങ്കേതം തന്റെ കലയിൽ ബ്ലെയ്ക്ക് ഒരിക്കലും പ്രയോഗിച്ചില്ല.
ഒഴുക്കുള്ള രേഖകളിലെ മുദ്രണമാണ് അദ്ദേഹം തെരഞ്ഞെടുത്തത്.
ബ്ലെയ്ക്കിന്റെ നായകശില്പമായി പലരും കരുതുന്ന ഇയ്യോബ് പരമ്പരയെ പരാമർശിച്ച് ജോർജ്ജ് കുംബർലാൻഡിനയച്ച കത്തിൽ ബ്ലെയ്ക്ക് ഇങ്ങനെ എഴുതി: രേഖയോ രൂപമോ ആകസ്മികതയിൽ ജനിക്കുന്നതല്ല; വര അതിന്റെ അംശാംശത്തിൽ പോലും, നേരോ വളഞ്ഞതോ ആകട്ടെ, അതുതന്നെയാണ്; മറ്റെന്തിനെങ്കിലുമൊപ്പമോ എന്തെങ്കിലും കോണ്ടോ അതിനെ അളക്കാനാവില്ല: അതാണ് ഇയ്യോബ്
ജ്ഞാനോദയസിദ്ധാന്തങ്ങളെ എതിരുന്നിട്ടും ആ എതിർപ്പ് ബ്ലെയ്ക്കിനെ എത്തിച്ചത്, അദ്ദേഹത്തിന് സമാനരെന്ന് കരുതപ്പെടുന്ന കാല്പനികരുടെ കൂട്ടത്തിലല്ല, ജോൺ ഫ്ലാക്സ്മാന്റെ നിയോക്ലാസ്സിക്കൽ മുദ്രണങ്ങളിൽ പ്രകടമാവുന്നതുപോലെയുള്ള ലാവണ്യസങ്കല്പത്തിലാണ്.
അതിനാൽ ബ്ലെയ്ക്ക് ഒരു ജ്ഞാനോദയകവിയും കലാകാരാനും കൂടിയായി പരിഗണിക്കപ്പെടുന്നു.
പാരമ്പര്യസിദ്ധമായ ആശയങ്ങളോടും വ്യവസ്ഥകളോടും, അധികാരങ്ങളോടുമുള്ള ജ്ഞാനോദയത്തിന്റെ എതിർപ്പിൽ അദ്ദേഹം പങ്കുപറ്റിയിരുന്നു എന്നാണ് ഇതിനർത്ഥം.
അതേസമയം യുക്തിയെ സർവശക്തികളും കയ്യാളുന്ന അധികാരത്തിന്റെ പദവിയിലേക്കുയർത്തുന്നതിനേയും അദ്ദേഹം എതിർത്തു.
യുക്തി, നിയമം, ഏകതാനത(Uniformity) തുടങ്ങിയവയോടുള്ള വിമർശനത്തിൽ, ബ്ലെയ്ക്ക് ജ്ഞാനോദയത്തിന്റെ മറുപക്ഷത്തായിരുന്നുവെന്ന് കരുതപ്പെടുന്നു.
അതേസമയം, സം‌വാദാത്മകമായി നോക്കിയാൽ, ബാഹ്യാധികാരങ്ങളോടുള്ള ജ്ഞാനോദയത്തിന്റെ എതിർപ്പിൽ നിന്ന് പ്രചോദിതനായി, ജ്ഞാനോദയത്തിന്റെ തന്നെ ഇടുങ്ങിയ സങ്കല്പങ്ങളെ തിരസ്കരിക്കുകയാണ് ബ്ലെയ്ക്ക് ചെയ്തതെന്നും വാദിക്കപ്പെട്ടിട്ടുണ്ട്.
സമത്വവാദി "വാരിയെല്ലിൽ കെട്ടി കഴുമരത്തിൽ തൂക്കപ്പെട്ട ഒരു നീഗ്രോ", ജെ.ജി. സ്റ്റെഡ്മാന്റെ സുരിനാമിൽ കലാപമുയർത്തിയ നീഗ്രോകൾക്കെതിരെ അഞ്ചുവർഷത്തെ സംഘടിതമുന്നേറ്റം(1796)" എന്ന ഗ്രന്ഥത്തിനു വരച്ച ചിത്രം.
ആടിമവ്യവസ്ഥയെ കഠിനമായ വെറുത്ത ബ്ലെയ്ക്ക്, വംശീയവും ലൈംഗികവുമായ സമത്വത്തിൽ വിശ്വസിച്ചു.
അദ്ദേഹത്തിന്റെ പല കവിതകളും ചിത്രങ്ങളും വിശ്വമാനവികതയിലുള്ള വിശ്വാസം പ്രഖ്യാപിച്ചു: "അന്തമില്ലാത്ത വൈവിദ്ധ്യത്തിനിടയിലും എല്ലാമനുഷ്യരും ഒരുപോലെയാണെന്നായിരുന്നു അതിന് അദ്ദേഹം പറഞ്ഞ ന്യായം. ഒരു കറുത്ത കുട്ടി പാടുന്ന മട്ടിലുള്ള ഒരു കവിതയിൽ, വെളുപ്പം കറുപ്പുമായ മനുഷ്യശരീരങ്ങളെ തണൽമൂടിയ കാവുകളായും മേഘങ്ങളായും വിവരിച്ചിരിക്കുന്നു. "
പ്രേമത്തിന്റെ രശ്മികൾ, ഏറ്റുവാങ്ങാൻ അവർ പ്രാപ്തരാകും വരെയേ അവയ്ക്ക് നിലനില്പ്പുള്ളു ": കറുത്ത മേഘത്തിൽ നിന്ന് ഞാനും വെളുത്തതിൽ നിന്ന് അവനും സ്വതന്ത്ര്യം നേടുമ്പോൾ, ദൈവകൂടാരത്തിനു ചുറ്റും കുഞ്ഞാടുകളെപ്പോലെ ഞങ്ങൾ സന്തോഷിക്കും, ഞങ്ങളുടെ പിതാവിന്റെ മുട്ടിൽ അനന്ദത്തോടെ ചാരി നിൽക്കാൻ ശീലിക്കുവോളം ചൂടിൽ ഞാൻ അവന് തണൽ നൽകി നിൽക്കും; പിന്നെ ഞാൻ അവന്റെ വെള്ളിത്തലമുടിയിൽ കയ്യോടിക്കും, ഞാൻ അവനെപ്പോലെയാകും, അവൻ എന്നെ സ്നേഹിക്കും.
ജീവിതകാലമത്രയും സാമൂഹ്യ-രാഷ്ട്രീയ സംഭവങ്ങളിൽ ബ്ലെയ്ക്ക് താത്പര്യം നിലനിർത്തി.
പലപ്പോഴും സാമൂഹ്യപ്രസക്തിയുള്ള അഭിപ്രയങ്ങളെ അദ്ദേഹം ഗൂഢാത്മകമായ ഉപമകളിൽ (mystical allegories)മറച്ചു.
അടിച്ചമർത്തലും അർഹതകളുടെ നിയന്ത്രണവുമെന്ന് തോന്നിയവയുടെ വിമർശനത്തിൽ ക്രൈസ്തവസഭകളും ലക്‌ഷ്യമായി.
അനുഭവങ്ങളുടെ പാട്ട്(1794) എന്ന രചനയിൽ ബ്ലെയ്ക്കിന്റെ അത്മീയനിലപാടുകൾ പ്രകടമാവുന്നു.
വിലക്കുകൾ നിഷ്കർഷിച്ച പഴയനിയമത്തിലെ ദൈവത്തെ തിരസ്കരിക്കുകയും, ത്രിത്വവാദവിശ്വാസം അനുസരിച്ചുള്ള പുതിയനിയമത്തിലെ ദൈവമായ യേശുക്രിസ്തുവിനെ ഗുണാത്മകസ്വാധീനമായി സ്വീകരിക്കുകയുമാണ് അദ്ദേഹം ആ കവിതയിൽ ചെയ്യുന്നത്.
ഗ്രന്ഥസൂചി ബ്ലെയ്ക്കിന്റെ ഉദ്ദീപ്തഗ്രന്ഥങ്ങൾ c.1788: എല്ലാ മതങ്ങളും ഒന്നാണ് സ്വാഭാവികമതം എന്നൊന്നില്ല 1789: നിഷ്കളങ്കതയുടെ പാട്ടുകൾ തെല്ലിന്റെ ഗ്രന്ഥം 1790–1793: സ്വർഗ്ഗനരകങ്ങളുടെ വിവാഹം 1793: അൽബിയോണിന്റെ പെണ്മക്കളുടെ ദർശനങ്ങൾ അമേരിക്ക: ഒരു പ്രവചനം 1794: യൂറോപ്പ്: ഒരു പ്രവചനം ഉറീസന്റെ ഒന്നാം പുസ്തകം അനുഭവങ്ങളുടെ പാട്ട് 1795: ലോസിന്റെ പാട്ട് അഹനിയായുടെ പുസ്തകം c.1804–c.1811: മിൽട്ടൺ: ഒരു കവിത 1804–1820: യെരുശലേം: അൽബിയോൺ രാക്ഷസന്റെ പ്രത്യക്ഷം ഉദ്ദീപ്തമല്ലാത്തവ 1783: Wikisource:Poetical Sketches|Poetical Sketches 1789: Tiriel 1791: The French Revolution 1797: The Four Zoas ബ്ലെയ്ക്ക് ചിത്രീകരണം നിർവഹിച്ചവ 1791: മേരി വോൾസ്റ്റോൺക്രാഫ്റ്റ്, യഥാർത്ഥജീവിതത്തിൽ നിന്നുള്ള മൗലികകഥകൾ 1797: എഡ്‌വേഡ് യങ്ങ്, രാത്രിചിന്തകൾ 1805-1808: റോബർട്ട് ബ്ലെയർ, കുഴിമാടം 1808: ജോൺ മിൽട്ടൺ , പറുദീസനഷ്ടം 1819-1820: ജോൺ വാർളി, വിഷനറി ഹെഡ്സ് 1821: ആർ.ജെ. തോണ്ടൻ, വിർജിൽ 1823-1826: ഇയ്യോബിന്റെ പുസ്തകംThe Book of Job 1825-1827: ഡാന്റേ, ഡിവൈൻ കോമഡി (ഇത് അപൂർണ്ണമായിരിക്കെ, 1827-ൽ ബ്ലെയ്ക്ക് മരിച്ചു)
ബ്ലെയ്ക്കിനെക്കുറിച്ചുള്ളവ Peter Ackroyd (1995).
Blake .
Sinclair-Stevenson.
ISBN 1-85619-278-4 .
Donald Ault (1974).
Visionary Physics: Blake's Response to Newton .
ISBN 0-226-03225-6 .
Narrative Unbound: Re-Visioning William Blake's The Four Zoas .
Station Hill Press.
ISBN-10 1886449759.
G.E. Bentley Jr. (2001).
The Stranger From Paradise: A Biography of William Blake .
ISBN 0-300-08939-2 .
Harold Bloom (1963).
Blake’s Apocalypse .
Jacob Bronowski (1972).
William Blake and the Age of Revolution .
Routledge and K. Paul.
ISBN 0-7100-7277-5 (hardcover) ISBN 0-7100-7278-3 (pbk.) (1967).
William Blake, 1757-1827; a man without a mask .
Haskell House Publishers.
G. K. Chesterton (1920s).
William Blake .
House of Stratus ISBN 0-7551-0032-8 .
S. Foster Damon (1979).
A Blake Dictionary .
Shambhala.
ISBN 0-394-73688-5 .
David V. Erdman (1977).
Blake: Prophet Against Empire: A Poet's Interpretation of the History of His Own Times .
ISBN 0-486-26719-9 .
Irving Fiske (1951).
"Bernard Shaw's Debt to William Blake."
(Shaw Society) Northrop Frye (1947).
Fearful Symmetry .
Princeton Univ Press.
ISBN 0-691-06165-3 .
Alexander Gilchrist, Life and Works of William Blake , (second edition, London, 1880) James King (1991).
William Blake: His Life .
St. Martin's Press.
ISBN 0-312-07572-3 .
Benjamin Heath Malkin (1806).
A Father's Memoirs of his Child .
Peter Marshall (1988).
William Blake: Visionary Anarchist ISBN 0-900384-77-8 Blake, William, William Blake's Works in Conventional Typography , ed.
by G. E. Bentley, Jr., 1984.
Facsimile ed.
, Scholars' Facsimiles Reprints, ISBN 978-0-8201-1388-3 .
W.J.T. Mitchell (1978).
Blake's Composite Art: A Study of the Illuminated Poetry .
ISBN 0-691-01402-7 .
Victor N. Paananen (1996).
Twayne Publishers.
ISBN 0-8057-7053-4 .
George Anthony Rosso Jr. (1993).
Blake's Prophetic Workshop: A Study of The Four Zoas .
Associated University Presses.
ISBN 0-8387-5240-3 .
G. R. Sabri-Tabrizi (1973).
The ‘Heaven’ and ‘Hell’ of William Blake , (New York, International Publishers) Sheila A. Spector (2001).
"Wonders Divine": the development of Blake's Kabbalistic myth , (Bucknell UP) Algernon Swinburne, William Blake: A Critical Essay , (London, 1868) E.P. Thompson (1993).
Witness against the Beast .
ISBN 0-521-22515-9 .
W. M. Rossetti (editor), The Poetical Works of William Blake , (London, 1874) A. G. B. Russell (1912).
Engravings of William Blake .
Basil de Sélincourt, William Blake , (London, 1909) Joseph Viscomi (1993).
Blake and the Idea of the Book , (Princeton UP).
ISBN 0-691-06962-X .
David Weir (2003).
Brahma in the West: William Blake and the Oriental Renaissance , (SUNY Press) Jason Whittaker (1999).
William Blake and the Myths of Britain , (Macmillan) William Butler Yeats (1903).
Ideas of Good and Evil .
Contains essays.
അവലംബം പുറത്തേക്കുള്ള കണ്ണികൾ The William Blake Archive , a hypermedia archive sponsored by the Library of Congress and supported by the University of North Carolina at Chapel Hill.
An Archive of an Exhibit of his Work at the National Gallery of Victoria Ch'an Buddhism and the Prophetic Poems of William Blake Contents, The Complete Poetry and Prose of William Blake edited by David V. Erdman See Blake's notebook online using the British Library's Turning the Pages system (requires Shockwave).
Archived 2010-06-24 at the Wayback Machine .
Tate's online resource on William Blake with notes for teachers Archived 2012-03-14 at the Wayback Machine .
The recent re-discovery of the location of William Blake's grave Archived 2010-02-23 at the Wayback Machine .
William Blake and Visual Culture: A special issue of the journal ImageText William Blake Collection Archived 2013-06-05 at the Wayback Machine .
at the Harry Ransom Center at the University of Texas at Austin William Blake എന്ന വ്യക്തിയുടെ രചനകൾ പ്രോജക്ട് ഗുട്ടൻബർഗിൽനിന്ന് Index entry for William Blake at Poet's Corner
വില്യം ബി. ബാങ്ക്ഹെഡ് ദേശീയ വനം ഇംഗ്ലീഷ് വിലാസം https://ml.wikipedia.org/wiki/William_B.
_Bankhead_National_Forest
വില്യം ബി. ബാങ്ക്ഹെഡ് ദേശീയ വനം അമേരിക്കൻ ഐക്യനാടുകളിലെ അലബാമ സംസ്ഥാനത്തെ നാല് ദേശീയ വനങ്ങളിൽ ഒന്നാണ്.
ഈ ദേശീയ വനം ഏകദേശം 181,230 ഏക്കർ (733 ചതുരശ്ര കിലോമീറ്റർ) പ്രദേശത്ത് വ്യാപിച്ചുകിടക്കുന്നു.
അലബാമയിലെ ഏക ദേശീയ വന്യ, പ്രകൃതിരമണീയ നദിയായ സിപ്‌സി ഫോർക്ക് ഇവിടെയാണ് സ്ഥിതി ചെയ്യുന്നത്.
ഇത്  അലബാമയുടെ വടക്കുപടിഞ്ഞാറൻ മേഖലയിൽ ഡബിൾ സ്പ്രിംഗ്സ് പട്ടണത്തിന് ചുറ്റുമായി ഇത് സ്ഥിതിചെയ്യുന്നു.
അലബാമയിൽ നിന്നുള്ള ഒരു ദീർഘകാല യുഎസ് പ്രതിനിധിയായിരുന്ന വില്യം ബി ബാങ്ക്ഹെഡിന്റെ ബഹുമാനാർത്ഥമാണ് ദേശീയ വനത്തിന് ഈ പേര് നൽകിയിരിക്കുന്നത്.
"ആയിരം വെള്ളച്ചാട്ടങ്ങളുടെ നാട്" എന്നറിയപ്പെടുന്ന ഈ ദേശീയ വനം കാൽനടയാത്ര, കുതിരസവാരി, വേട്ടയാടൽ, ബോട്ടിംഗ്, മീൻപിടിത്തം, നീന്തൽ, കനോയിംഗ് തുടങ്ങി ഒട്ടേറെ  കാര്യങ്ങൾക്കും പ്രശസ്തമാണ്.
ധാരാളം വന്യജീവികളും സമൃദ്ധമായ അരുവികളും ചുണ്ണാമ്പുകല്ലുകളും വെള്ളച്ചാട്ടങ്ങളുമടങ്ങിയ സിപ്‌സി വൈൽഡർനസ് ഈ ദേശീയവനത്തിനുള്ളിൽ സ്ഥിതിചെയ്യുന്നു.
തെക്കൻ അമേരിക്കൻ ഐക്യനാടുകളിൽ കാണപ്പെടുന്ന പെട്രോഗ്ലിഫുകൾ, ചരിത്രാതീത ചിത്രപ്പണികൾ, പാറയിലെ കൊത്തുപണികൾ എന്നിവയുടെ പ്രധാന സൈറ്റുകളിലൊന്നായ ബാങ്ക്ഹെഡിലെ കിൻലോക്ക് ഷെൽട്ടർ പോലുള്ള സ്ഥലങ്ങളിൽ തദ്ദേശീയ അമേരിന്ത്യൻ അവശിഷ്ടങ്ങൾ ധാരാളമായി കാണപ്പെടുന്നു.
അലബാമയിലെ നാല് ദേശീയ വനങ്ങളെയും പോലെ മോണ്ട്ഗോമറി നഗരമാണ് ഈ വനത്തിന്റേയും ആസ്ഥാനം.
കൊനെകുഹ്, ടല്ലാഡെഗ, ടസ്കെഗീ എന്നിവയാണ് സംസ്ഥാനത്തെ മറ്റ് ദേശീയ വനങ്ങൾ.
ഡബിൾ സ്പ്രിംഗ്സ് പട്ടണത്തിൽ പ്രാദേശിക ജില്ലാ റേഞ്ച് ഓഫീസുകൾ സ്ഥിതിചെയ്യുന്നു.
66,008 ഏക്കർ (267.12 ചതുരശ്ര കിലോമീറ്റ്‍) വിസ്തീർണ്ണമുള്ള ഈ വനം 1918 ജനുവരി 15 ന് അലബാമ ദേശീയ വനമായി സ്ഥാപിതമായി.
1936 ജൂൺ 19-ന് ബ്ലാക്ക് വാരിയർ ദേശീയ വനം എന്ന് പുനർനാമകരണം ചെയ്യപ്പെട്ട ഇത് 1942 ജൂൺ 6-ന് വില്യം ബി. ബാങ്ക്ഹെഡ് ദേശീയ വനം എന്ന് പുനർനാമകരണം ചെയ്യപ്പെട്ടു.
1959-ൽ എക്സിക്യൂട്ടീവ് ഓർഡർ 10850 പ്രകാരം വനാതിർത്തികളിലെ സ്വകാര്യ ഭൂമികൾ നീക്കം ചെയ്യപ്പെട്ടു.
അവലംബം 1 2 Proclamation 1423 of January 15, 1918.
President Woodrow Wilson.
40 Stat.
1740 ↑ Table 6 - NFS Acreage by State, Congressional District and County - United States Forest Service - September 30, 2007 ↑ ↑ Proclamation 2178 by Pres.
Franklin D. Roosevelt on June 19, 1936.
49 Stat.
3526 .
ഫലകം:Federal Register .
↑ {{ cite journal }} : Cite journal requires | journal= ( help ) ↑ AN ACT To change the name of the Black Warrior National Forest to the William B. Bankhead National Forest.
ഫലകം:USStatute .
വില്യം മാപോതർ
വില്യം റീബർട്ട് മാപോതർ ജൂനിയർ ( / ˈ m eɪ p ɒ θ ər / ; ജനനം ഏപ്രിൽ 17, 1965) ലോസ്റ്റ് എന്ന ടെലിവിഷൻ പരമ്പരയിലെ ഏഥൻ റോം എന്ന കഥാപാത്രത്തിലൂടെയും ഇൻ ദ ബെഡ്റൂം എന്ന സിനിമയിലെ വേഷത്തിലൂടയും അറിയപ്പെടുന്ന ഒരു അമേരിക്കൻ നടനാണ്.
അനതർ എർത്ത് എന്ന ചിത്രത്തിലൂടെയും അദ്ദേഹം പ്രശസ്തനാണ്.
അവലംബം ↑ William Mapother Tribute to William Sr. Archived 2007-12-29 at the Wayback Machine .
വില്യം മൂന്നാമൻ
1672 മുതൽ ഡച്ച് റിപ്പബ്ലിക്കിന്റെയും 1689 മുതൽ മരണം വരെയും ഇംഗ്ലണ്ട്, അയർലണ്ട്, സ്കോട്ലണ്ട് എന്നീ രാജ്യങ്ങളുടെയും രാജാവായിരുന്നു വില്യം III ( William III പ്രിൻസ് ഓഫ് ഓറഞ്ച് ഡച്ച്: Willem ജനനം: 4 നവംബർ 1650 - മരണം 1702 മാർച്ച് 8) സ്കോട്ട്ലണ്ടിന്റെ രാജാവെന്ന നിലയിൽ അദ്ദേഹം വില്ല്യം രണ്ടാമൻ എന്നറിയപ്പെട്ടിരുന്നു.
ചിലപ്പോൾ വടക്കൻ അയർലൻഡിലും സ്കോട്ട്ലന്റിലും "കിംഗ് ബില്ലി" എന്ന പേരിലും അദ്ദേഹം അനൗദ്യോഗികമായി അറിയപ്പെട്ടിരുന്നു.
അദ്ദേഹത്തിന്റെ ജനനത്തിനും ഒരാഴ്ച മുൻപാണ് പിതാവായ വില്യം രണ്ടാമൻ മരിച്ചത്.
അമ്മ മേരി , ചാൾസ് ഒന്നാമന്റെ മകളായിരുന്നു.
1677  തന്റെ മാതൃസഹോദരൻ ജെയിംസിന്റെ(ഡ്യൂക്ക് ഒഫ് യോർക്ക്) മകളായിരുന്ന മേരി IIനെ വിവാഹം ചെയ്തു
ഒരു പ്രോട്ടസ്റ്റന്റ് ആയിരുന്ന വില്യം, ഫ്രാൻസിലെ ശക്തനായ കത്തോലിക്കാ രാജാവായിരുന്ന ലൂയി പതിനാലാമനുമായി പല തവണ യുദ്ധം ചെയ്തു.
പല പ്രൊട്ടസ്റ്റന്റ് വിശ്വാസികളും അദ്ദേഹത്തിനെ അവരുടെ വിശ്വാസത്തിന്റെ രക്ഷകനായി കണാക്കാക്കി.
1685ൽ കത്തോലിക്കാ വിശ്വാസിയായ  ജെയിംസ്, ഡ്യൂക്ക് ഒഫ് യോർക്ക് ,  ഇംഗ്ലണ്ട്, അയർലണ്ട്, സ്കോട്ലണ്ട് എന്നീ രാജ്യങ്ങളുടെ രാജാവായി.
ബ്രിട്ടണിലെ ഭൂരിപക്ഷം വരുന്ന പ്രോട്ടസ്റ്റന്റ് വിശ്വാസികൾക്ക് ജെയിംസിന്റെ ഭരണത്തിലുണ്ടായ അവിശ്വാസം, ബ്രിട്ടീഷ് മത-രാഷ്ട്രീയ നേതാക്കളുടെ പിൻബലത്തോടെ, ഇംഗ്ലണ്ട് കീഴടക്കാൻ വില്ല്യത്തിനെ സഹായിച്ചു, ഇത് "മഹത്തായ വിപ്ലവം" ("Glorious Revolution") എന്ന പേരിൽ അറിയപ്പെട്ടു.
വില്ല്യം 1688 നവംബർ 5 ന് ബ്രിക്സ്ഹാം എന്ന തെക്കൻ ഇംഗ്ലീഷ് തുറമുഖത്ത് കപ്പലിറങ്ങി.
ജെയിംസിനെ പുറത്താക്കി വില്ല്യമും മേരിയും ഇംഗ്ലണ്ടിന്റെ സംയുക്തഭരണാധികാരികളായിത്തീർന്നു.
1694 ഡിസംബർ 28-ന് മേരിയുടെ മരണം വരെ അവർ ഒന്നായി രാജ്യം ഭരിച്ചു.
സ്റ്റുവർട്ട്സുകളുടെ കീഴിലെ വ്യക്തിപരമായ ഭരണത്തിൽനിന്നും, പാർലമെന്റിൽ കേന്ദ്രീകൃതമായ ഹാനോവർ വംശത്തിന്റെ കീഴിലേക്ക് ബ്രിട്ടനെ നയിക്കാൻ തുടങ്ങിയത് അദ്ദേഹത്തിന്റെ ഭരണകാലത്താണ് ആദ്യകാല ജീവിതം ജനനവും കുടുംബവും William's parents, William II, Prince of Orange , and Mary, Princess Royal , 1647
ഡച്ച് റിപ്പബ്ലിക്കിലെ ഹേഗിലാൺ* 1650 നവംബർ 4ൻ * വില്ല്യം മൂന്നാമൻ ജനിച്ചത്.
വില്ല്യം ഹെന്രി ( ഡച്ച് : Willem Hendrik ),വില്യം രണ്ടാമന്റെയും ഇംഗ്ലണ്ടിലെ ചാൾസ് ഒന്നാമന്റെ മൂത്ത മകളായിരുന്ന മേരിയുടെയും ഏക സന്താനമായിരുന്നു.
അദ്ദേഹം ജനിക്കുന്നതിനും എട്ട് ദിവസം മുമ്പേയാണ് വസൂരി ബാധിതനായിരുന്ന പിതാം   വില്ല്യം രണ്ടാമൻ മരണമടഞ്ഞത്.
വില്ല്യം രണ്ടാമന്റെ അമ്മ അമേലിയയും മേരിയും തമ്മിൽ കുഞ്ഞിന്റെ നാമത്തിന്റെ പേരിൽ തർക്കം ഉടലെടുത്തു, മേരി തന്റെ സഹോദരന്റെ പേരായിരുന്ന ചാൾസ് എന്ന പേർ നിർദ്ദേശിച്ചപ്പോൾ അമേലിയ വില്ല്യം എന്ന പേരാൺ നിർദ്ദേശിച്ചത്.
വില്ല്യം രണ്ടാമൻ മേരിയെ തന്റെ മകന്റെ രക്ഷാകർത്താവായി വിൽപ്പത്രത്തിൽ എഴുതിയിരുന്നെങ്കിലും ഒപ്പുവയ്ക്കാതിരുന്നതിനാൽ അത് സാധുവായി കണക്കാക്കിയിരുന്നില്ല.
1651 ഓഗസ്റ്റിൽ രാജകുമാരന്റെ രക്ഷാകർത്താക്കളായി മേരി, അമേലിയ, വില്ല്യം രണ്ടാമന്റെ മൂത്ത സഹോദരീഭർത്താവായിരുന്ന ഫ്രെഡറിക്ക് വില്ല്യം എന്നിവർക്കാണെന്ന് സുപ്രീം കോടതി വിധിച്ചു.
വില്യത്തിന്റെ അമ്മ മേരി അദ്ദേഹത്തിന്റെ കാര്യങ്ങളിൽ ശ്രദ്ധിച്ചിരുന്നില്ല, ഡച്ചുകാരിൽനിന്നും മനപൂർവ്വം വിട്ടുനിന്നിരുന്ന അവർ വർഷങ്ങളോളം മകനെ കാണാതിരുന്നിട്ടുണ്ടായിരുന്നു..
ഡച്ച് ആയമാരായിരുന്നു വില്യത്തിന്റെ ആദ്യകാല വിദ്യാഭ്യാസം നിർവഹിച്ചത്, ഇവരിൽ വാൽബർഗ് ഹൊവാഡ്( Walburg Howard) സ്കോട്ടിഷുകാരിയാന അന്ന മകിൻസ്കി .
എന്നിവരുൾപ്പെട്ടിരുന്നു.
1656 ഏപ്രിൽ മുതൽ വില്ല്യം രാജകുമാരൻ കാൽവിസ്റ്റ് പാതിരിയായിരുന്ന കോർണലിസ് ട്രൈഗ്ലാന്റിൻൽനിന്നും, ദിവസേന മതപഠനവും നടത്തി.
The young prince portrayed by Jan Davidsz de Heem and Jan Vermeer van Utrecht within a flower garland filled with symbols of the House of Orange-Nassau , c. 1660
1659ന്റെ ആദ്യകാലം മുതൽ ഏഴ് വർഷത്തോളം യൂണിവേഴ്സിറ്റി ഒഫ് ലെയ്ഡനിൽനിന്നും പ്രൊഫസർ ഹെന്ദ്രിക് ബോറ്ണിയസിന്റെ കീഴിൽ അനൗപചാരിക വിദ്യാഭ്യാസം നടത്തി
ലൈഫ് ഓക്കേ
സ്റ്റാർ ഇന്ത്യ നെറ്റ്വർക്കിന്റെ ഭാഗമായ ഒരു ഹിന്ദി ടെലിവിഷൻ ചാനലാണ് ലൈഫ് ഓക്കേ(Life OK) .
ഡിസംബർ 18നാണ് ഈ ചാനൽ ആദ്യമായി സമ്പ്രേക്ഷണം ആരംഭിച്ചത്.
സ്റ്റാർ ഗ്രൂപ്പിന്റെ മറ്റൊരു വിനോദ ചാനലായ സ്റ്റാർ വണ്ണിനു പകരമായാണ് ഈ ചാനൽ കൊണ്ടുവന്നത്.
2011 ഡിസംബർ 18ഓടെ തന്നെ സ്റ്റാർ വൺ പ്രക്ഷേപണം അവസാനിപ്പിച്ചു
2012 മാർച്ച് 1 ന് യു.എസ്.എ യിലും ലൈഫ് ഓക്കേ സമ്പ്രേക്ഷണം തുടങ്ങി.
ലൈഫ് ഓക്കെയിൽ സമ്പ്രേക്ഷണം ചെയ്യുന്ന പ്രധാന പരിപാടികൾ അല്ലെങ്കിൽ പരമ്പരകൾ ഇവയാണ്: ഡ്രീം ഗേൾ - ഏക്‌ ലട്കി ദീവാനി സി മേരെ രംഗ് മേം റങ്ങ്നെ വാലി കലാശ് - ഏക്‌ വിശ്വാസ് പിയ രണ്ങ്ക്രീസ് മഹാ ക്കുംഭ്: ഏക്‌ രഹസ്യ, ഏക്‌ കഹാനി സാവധാൻ ഇന്ത്യ - India Fights Back SuperCops vs Supervillains കോമഡി ക്ലാസ്സസ് അവലംബം പുറത്തേക്കുള്ള കണ്ണികൾ Life OK Live TV Archived 2013-01-27 at the Wayback Machine .
Life OK India Life OK Middle East Life OK UK Archived 2017-07-02 at the Wayback Machine .
Life OK USA Star Player Archived 2018-02-17 at the Wayback Machine .
ലൈഫ് ഈസ് ബ്യൂട്ടിഫുൾ (ഇറ്റാലിയൻ ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Life_Is_Beautiful
1997 -ൽ പുറത്തിറങ്ങിയ ഒരു ഇറ്റാലിയൻ സിനിമയാണ് ലൈഫ് ഈസ്‌ ബ്യൂട്ടിഫുൾ ( ഇറ്റാലിയൻ : La vita è bella ) (Life Is Beautiful).
ഈ സിനിമ സംവിധാനം ചെയ്തതും  പ്രധാന കഥാപാത്രത്തെ അവതരിപ്പിച്ചതും റൊബർതൊ ബെനീഞ്ഞി ആണ്.
റൊബർതൊ ബെനീഞ്ഞി  പ്രധാന കഥാപാത്രമായ ഗ്യൂഡോ ഓറെഫിസ് ആയി വേഷം ഇടുന്നു.
റൊബർതൊ ബെനീഞ്ഞിയുടെ പിതാവിന് മൂന്നു വർഷ കാലത്തോളം നാസി പട്ടാള തടങ്കലിൽ പീഡനങ്ങൾ അനുഭവിക്കേണ്ടി വന്നിട്ടുണ്ട്.
ആ അനുഭവങ്ങളിൽ നിന്നും ഉടലെടുത്തതാണ് കഥയുടെ പ്രമേയം.
ഭീകരതയുടെ ഏറ്റവും പൈശാചികമായ ജൂത കൂട്ടക്കൊലയെ (ഹോളോകാസ്റ്റ്) ലളിതമായ രീതിയിൽ സിനിമയിൽ ആവിഷ്കരിച്ചിരിക്കുകയാണ്.
അത് കാരണം കൊണ്ട് തന്നെ സിനിമ വിമർശനങ്ങൾക്ക് വിധേയമായിട്ടുണ്ട്.
ഡോറ എന്ന  നായിക കഥാപാത്രമായി വേഷമിട്ടത് റൊബർതൊ ബെനീഞ്ഞിയുടെ യഥാർത്ഥ ഭാര്യയായ നിക്കൊളേറ്റ ബാസ്ഖിയാണ്.
നാസി കോൺസെൻട്രേഷൻ ക്യാമ്പിനെ കുറിച്ചും ക്യാമ്പിലെ ജീവിതത്തെക്കുറിച്ചും  നിരവധി സിനിമകൾ വന്നിട്ടുണ്ട്.
എന്നാൽ അവയിൽ നിന്നെല്ലാം ലൈഫ് ഈസ് ബ്യൂട്ടിഫുൾ വേറിട്ടു നിൽക്കുന്നു.
ഭയാനകമായ ദുരന്തത്തെപ്പോലും സിനിമയിൽ നർമത്തിലൂടെ അവതരിപ്പിക്കുന്നു എന്നതാണ് ഈ സിനിമയുടെ ഏറ്റവും വലിയ പ്രത്യേകത.
പ്രണയം, ത്യാഗം, സഹനം, പ്രത്യാശ ഇവയെല്ലാം ഇഴചേർന്ന ഈ ഇറ്റാലിൻ സിനിമ 1999-ൽ മികച്ച വിദേശസിനിമയ്ക്കുള്ള ഓസ്കറടക്കം നിരവധി പുരസ്കാരങ്ങൾ നേടുകയുണ്ടായി.
രണ്ടാം ലോക മഹായുദ്ധ കാലത്തെ ഇറ്റലിയിലെ നാസി അധിനിവേശ കാലത്തെ ഇതിവൃത്തമാക്കിയ സിനിമയിൽ, ഗ്യൂഡോ എന്ന കഥാപാത്രം തന്റെ മകനായ ജോഷ്വയെ പട്ടാളക്കാരിൽ നിന്നും മറച്ചു വയ്ക്കുന്ന ഒരു നാസി കോൺസെൻട്രേഷൻ ക്യാംപിന്റെ കഥ പറയുന്നു.
നാസി കോൺസെൻട്രേഷൻ ക്യാമ്പിലേക്ക് നയിക്കപ്പെടുന്ന ഗ്യൂഡോ, ക്യാംപിലെ ഭീകരതയും കാര്യങ്ങളുടെ ഗൗരവവും മനസ്സിലാക്കാൻ പ്രായമാകാത്ത തന്റെ മകൻ ജോഷ്വക്ക് ഭീതി തോന്നാതിരിക്കാൻ അവിടെ നടക്കുന്ന സംഭവങ്ങളൊക്കെ ഒരു ഗെയിമിന്റെ ഭാഗമാണ് എന്ന വിധം അവതരിപ്പിക്കുന്നു.